stanford-oval/wikipedia huggingface dataset:
Elinor Donahue

| Elinor Donahue |
| --- | --- |

Henkilötiedot
Syntynyt: 19. huhtikuuta 1937 (ikä 87) Tacoma, Washington, Yhdysvallat
Ammatti:  näyttelijä
Puoliso:  Harry Ackerman (1961–1991)
Aiheesta muualla
IMDb 
Elinor Donahue (s. 19. huhtikuuta 1937 Tacoma, Washington) on yhdysvaltalainen näyttelijä. Hän aloitti tanssimisen viisivuotiaana ja 14-vuotiaana hän oli tanssijana Las Vegasissa. Murrettuaan nilkkansa 16-vuotiaana Donahue päätti siirtyä näyttelijäksi, ja hän saikin melkein välittömästi roolin tilannekomediasarjassa Isä tietää kaiken, jossa hän näytteli sarjan päättymiseen vuonna 1960 saakka. Sarjan päätyttyä hänellä oli vakiorooli muun muassa komediasarjoissa The Andy Griffith Show ja The Odd Couple. Donahue oli naimisissa Harry Ackermanin kanssa.
Dýstos (kunnallisyksikkö)

| Dýstos Δύστος |
| --- | --- |
 Kunnallisyksikön sijainti
 Dýstos
 Koordinaatit: 38°22′35″N, 24°7′32″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Keski-Kreikka
Alueyksikkö:  Euboia
Kunta:  Kými-Alivéri
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  290603
Väkiluku (2011):  4 818
 – Kylä­yhdys­kunta:  699
 – Kylä:  586
Aikavyöhyke:  UTC+2
 – Kesäaika:  UTC+3
Postinumero:  340 17, 345 00
Suuntanumero(t):  22230
Rekisterikilpi:  ChA
Infobox OKVirheellinen NIMI-arvo: 
Dýstos (kreik. Δύστος) on Kreikan kylä sekä Kými-Alivérin kunnan kunnallisyksikkö (Δημοτική Ενότητα Δυστίων/Διστύων, Dimotikí Enótita Dystíon/Distýon) ja entinen itsenäinen kunta. Se sijaitsee Euboian alueyksikössä Keski-Kreikan alueella. Koko kunnallisyksikön väkiluku on 4 818 ja varsinaisen Dýstoksen kylän väkiluku 586 (vuonna 2011).
Dýstoksen kylä sijaitsee Euboian saaren eteläisissä keskiosissa saaren suurimman järven Dýstoksen pohjoispuolella. Sekä kylä että järvi ovat saaneet nimensä seudulla sijainneesta antiikin aikaisesta Dystoksen kaupungista. Dýstoksen kunnallisyksikkö käsittää Kými-Alivérin kunnan eteläosan. Sen suurin asutus on Zárakeen kylä.
Dýstos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kými-Alivérin kunnaksi yhdessä Avlónaksen, Konístreen, Kýmin ja Taminaíoin kanssa, jolloin se muuttui uuden kunnan kunnallisyksiköksi.
Kunnallisyksikön osat

Dýstoksen kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Argyró | Ágios Dimítrios | 68 |
| Argyró | Argyró | 261 |
| Argyró | Boúfalo | 63 |
| Dýstos | Dýstos | 586 |
| Dýstos | Koutoumoulás | 113 |
| Kóskina | Alónia | 92 |
| Kóskina | Kóskina | 319 |
| Kriezá | Drosiá | 226 |
| Kriezá | Kriezá | 616 |
| Lépoura | Lépoura | 276 |
| Petriés | Ágioi Apóstoloi | 634 |
| Petriés | Klimáki | 26 |
| Petriés | Liánammo | 6 |
| Petriés | Petriés | 223 |
| Vélos | Vélos | 602 |
| Zárakes | Paralía Zarákes (Paralía Zarákon) | 63 |
| Zárakes | Zárakes | 644 |
Yhteensä: 4 818
Dýstos (järvi)

| Dýstos Δύστος |
| --- | --- |
 Dýstos-järvi.
Valtiot:  Kreikka
Paikkakunta:  Kými-Alivéri, Euboia, Keski-Kreikka
Koordinaatit:  38°21′15″N, 24°07′53″E
Mittaustietoja
Pinnankorkeus:  16 m
Pinta-ala:  5 km²
Suurin syvyys:  2 – 3 m
 fiDýstos 
Dýstos (kreik. Δύστος) on järvi Euboian saarella Kreikassa. Sen pinta-ala on noin 5 neliökilometriä, mutta koko vaihtelee huomattavasti eri vuodenaikoina. Dýstos on suurimmillaan noin neljä kilometriä pitkä ja noin kaksi kilometriä leveä. Järvi sijaitsee 16 metrin korkeudella merenpinnasta ja sen suurin syvyys on noin 2–3 metriä.
Dýstos-järvi sijaitsee Euboian keskiosissa Kými-Alivérin kunnan alueella kaakkoon Alivérin kaupungista. Se on saaren suurin järvi ja koko Kreikan saariston suurin luonnonjärvi. Saariston kaikista järvistä se on toiseksi suurin Kreetan Potamoín tekojärven jälkeen. Viime vuosina Dýstos on kärsinyt kuivumisesta sekä umpeenkasvamisesta ja pienentynyt. Järvi on paikallisesti merkittävä lintualue. Järven itäpuoli on hedelmällistä tasankoa.
Järvi on saanut nimensä sen itärannalla olevalla kukkulalla sijainneesta antiikin aikaisesta Dystoksen kaupungista. Järven pohjoispuolella sijaitseva Dýstoksen kylä sekä Kými-Alivérin kunnan osa Dýstoksen kunnallisyksikkö, entinen itsenäinen kunta, ovat myös saaneet nimensä joko kaupungista tai järvestä. Järven ympärillä sijaitsevat myös kylät Prásino ja Koskiná.
Aiheesta muualla

Kuvia tai muita tiedostoja aiheesta Dýstos Wikimedia Commonsissa
Edit Björkholm

Edit Matilda Björkholm (14. maaliskuuta 1899 Pietarsaaren maalaiskunta – 5. huhtikuuta 1987 Pietarsaari) oli suomalainen opettaja, pienviljelijä ja ruotsin kielellä kirjoittanut kirjailija.
Björkholm opiskeli kansakoulunopettajaksi mutta hän päätyi sittemmin viljelemään omaa pientilaansa. Esikoisteoksensa romaanin Vårströmmar hän julkaisi 61-vuotiaana. Björkholm kuvasi teoksissaan realistisesti maaseudun kansanelämää.
Björkholmille myönnettiin valtion ylimääräinen taiteilijaeläke vuodesta 1985 alkaen.
Teoksia

Vårströmmar : roman. Söderström, Helsingfors 1960
Prostens torpare : roman. Söderström, Helsingfors 1962
Nya vägar. Söderström, Helsingfors 1965
Skrivarna. Jakobstads tryckeri och tidnings ab, JUakobstad 1968
Två kvinnor. Söderström, Helsingfors 1974
Ulla och arbetet '. Söderström, Helsingfors 1980
Mågkroken. Söderström, Helsingfors 1985
Elie Aiboy

Elie Aiboy (s. 20. huhtikuuta 1979 Jayapura, Länsi-Papua) on indonesialainen jalkapalloilija. Hän pelasi Indonesian jalkapallomaajoukkueessa 48 maaottelua ja teki niissä kahdeksan maalia vuosina 2001–2012. Hänen seuroinaan ovat olleet PSB Bogor (Indonesia), Persipura Jayapura (Indonesia), Semen Padang (Indonesia), Persija Jakarta (Indonesia), Selangor FA (Malesia), Arema Malang (Indonesia) ja PSMS Medan (Indonesia).
Aiheesta muualla

National Football Teams: Elie Aiboy (englanniksi)
Egidio Miragoli

| Egidio Miragoli |
| --- | --- |

Henkilötiedot
Syntynyt: 20. heinäkuuta 1955 (ikä 69) Gradella di Pandino, Italia
Ammatti:  titulaaripiispa
Muut tiedot
Aktiivisena:  1979-
Järjestö:  katolinen kirkko
Egidio Miragoli (s. 20. heinäkuuta 1955 Gradella di Pandino) on italialainen roomalaiskatolinen piispa. Hänet vihittiin papiksi 23. kesäkuuta 1979 ja nimitettiin Mondovin hiippakunnan piispaksi 29. syyskuuta 2017. Piispaksi vihkiminen seurasi 11. marraskuuta 2017. Pääkonsekraattorina toimi paavi Maurizio Malvestiti, jota avustivat Paolo Magnani ja Luciano Pacomio.
Egidio Negrin

Egidio Negrin (4. huhtikuuta 1907 – 15. tammikuuta 1958) oli italialainen roomalaiskatolinen arkkipiispa. Hänet vihittiin papiksi Vicenzan hiippakuntaan 14. heinäkuuta 1930 ja nimitettiin Ravennan arkkipiispaksi 24. toukokuuta 1952. Piispaksi vihkiminen seurasi 29. kesäkuuta; pääkonsekraattorina toimi Carlo Zinato, jota avustivat Antonio Mantiero ja Giuseppe Zaffonato.
Negrin sai 4. huhtikuuta 1956 nimityksen Trevison piispaksi (henkilökohtainen titteli: arkkipiispa), jona hän toimi kuolemaansa saakka.
Eghbal Hamidy

| Eghbal Hamidy> Henkilötiedot |
| --- | --- |
Syntynyt: 1. elokuuta 1960 (ikä 64)
Kansalaisuus:   Iran
Eghbal Hamidy (pers. ‏اقبال حمیدی‎, Eqbal Hamidi; s. 1. elokuuta 1960) on iranilainen insinööri. Hamidy työskenteli aerodynamiikkajohtana useissa Formula 1 -talleissa, kuten Williamsilla, Stewartilla, Arrowsilla ja Jordanilla.
Käännös suomeksi
Egidio Caporello

Egidio Caporello vuonna 2011.
Egidio Caporello (8. kesäkuuta 1931 Padova – 18. heinäkuuta 2022) oli italialainen roomalaiskatolinen piispa. Hän toimi Mantovan piispana vuosina 1986–2007. Hänet konsekroi 19. syyskuuta 1982 piispaksi Anastasio Alberto Ballestrero, jota avustivat Filippo Franceschi ja Girolamo Bartolomeo Bortignon. Caporello jäi eläkkeelle 13. heinäkuuta 2007.
Elias Tuomela

| Henkilötiedot |
| --- | --- | --- | --- |
Koko nimi: Ville Elias Tuomela
Syntymäaika: 3. marraskuuta 1996 (ikä 27)
Pelipaikka: keskikenttäpelaaja
Junioriseurat
: Honka
Seurat
| Vuodet | Seura | O | (M) |
| 2012–2014 | Pallohonka | 16 | (1) |
| 2014–2016 | Honka | 27 | (7) |
| Yhteensä | Yhteensä | 43 | (8) |
 Seurajoukkueuran tilastot kattavat vain kansalliset sarjat, päivitetty 21. syyskuuta 2017.
Ville Elias Tuomela (s. 3. marraskuuta 1996) on suomalainen jalkapalloilija.
Tuomela edusti Honkaa kolmessa Veikkausliigan ottelussa kaudella 2014.
Elisabet Tudor

Henrik VII
Walesin prinssi Arthur
Margareeta Tudor
Henrik VIII
Elisabet Tudor
Maria Tudor
Edmund Tudor, Somersetin herttua
Katariina Tudor
Henrik VIII
Henrik, Cornwallin herttua
Maria I
Elisabet I
Edvard VI
Maria I
Elisabet I
Edvard VI
Elisabet Tudor (2. heinäkuuta 1492 – 14. syyskuuta 1495) oli Englannin kuninkaan Henrik VII:n ja Yorkin Elisabetin neljäs lapsi ja toinen tytär.
Elisabetin avioliitto Ranskan prinssi Francisin (myöhemmin Frans I) kanssa purkautui, kun Elisabet kuoli hieman yli kolmivuotiaana atrofiaan eli eräänlaiseen surkastuneisuuteen. Hänet haudattiin Westminster Abbeyyn.
Elisabetin vanhempia sisaruksia olivat Arthur, Margareeta sekä Henrik ja nuorempia Maria, Edmund ja Katariina.
Esihistoriallinen arkeologia

Esihistoriallinen arkeologia on se arkeologian ala, joka tutkii esihistoriaa eli aikaa, jolta ei ole säilynyt kirjoitettuja dokumentteja. Koska tutkittavalta ajanjaksolta ei ole kirjallisia lähteitä eli ihmiset eivät tuolloin osanneet kirjoittaa tai kirjoitus ei ole säilynyt, voidaan menneisyydestä saada jonkinlainen käsitys ainoastaan materiaalisten jäänteiden kautta. Se tarkoittaa mm. löytyvien käyttöesineiden, rakennusten jäänteiden, jätteiden ja hautojen tutkimista.
Esihistoriallinen ajanjakso voi vaihdella paikasta riippuen. Esimerkiksi vuonna 3000 eaa. nykyisen Suomen alueella elettiin esihistoriaa ja kivikautta. Samaan aikaan Egyptissä kuitenkin osatiin kirjoittaa. Arkeologian osa-alueiden rajoja on siis mahdoton vetää ottamatta huomioon sitä, mistä ajanjaksosta ja maantieteellisestä alueesta puhutaan.
Esihistoriallisen arkeologian vastaparina pidetään historiallista arkeologiaa. Käytännössä niillä ei usein ole muuta eroa kuin historiallisen ajan tuoma etu käyttää historiantutkimusta ja kirjallisia lähteitä arkeologian apuna. Kaivaustekniikassa historiallinen arkeologia eroaa silloin, kun tutkimuskohteet vaativat erityisiä työtapoja, kuten kaupunkiarkeologiassa.
Elias Tolvanen

Elias Tolvanen (s. 3. helmikuuta 1995 Valkeakoski) on suomalainen jalkapalloilija. Hänen pelipaikkansa on hyökkääjä ja hän on edustanut koko uransa ajan Valkeakosken Hakaa. Veikkausliiga-debyyttinsä Tolvanen pääsi pelaamaan Hakan riveissä 21. heinäkuuta 2012 ottelussa Helsingin Jalkapalloklubia vastaan.
Edward J. Nugent

Edward J. Nugent
Edward J. Nugent (7. helmikuuta 1904 – 3. tammikuuta 1995) oli yhdysvaltalainen elokuvanäyttelijä, joka on tullut tunnetuksi myös nimellä Eddie Nugent. Hän esiintyi 81 elokuvassa vuosien 1928 ja 1937 välillä.
Hän syntyi ja kuoli New York Cityssä.
Valikoitu filmografia

Our Dancing Daughters (1928)
Three Hollywood Girls (1931)
Crashing Hollywood (1931)
Aiheesta muualla

Edward J. Nugent Internet Movie Databasessa. (englanniksi)
Einari Kaskimies

Einari Kaskimies (25. heinäkuuta 1904 – 20. marraskuuta 1989) oli suomalainen toimittaja ja kirjailija.
Teoksia

Tuottava mehiläishoito. Pellervo-seura, Helsinki 1945, 2. tarkistettu painos 1946
Suuria suomalaisia tiedemiehiä: luonnontieteet. Pieksämäki 1947
Osakeyhtiö H. W. Snellman 1880-1960: 80 vuotta rautakaupan toimintaa. H. W. Snellman, Oulu 1960
Rautakaja Oy. 1910-1960: puolivuosisataa Kajaanin rautakauppa oy:n toimintaa. Rautakaja Oy, Kajaani 1960
Seitsemän presidentin kuljettaja: Kalle Westerlund. WSOY 1967
Toimitustöitä

Missä vietän kesäni 1931. WSOY 1931
Mihin kesäksi v. 1934. Helsinki 1934
Valtionrautatiet : 490 kuvaa. WSOY 1935
Posti- ja lennätinlaitos. Tietoteos, Helsinki 1937
Suomen suurin talonpoika: Kyösti Kallion muistojulkaisu. WSOY 1941, 2. painos Presidentti Kallion rahasto sotaorpojen hyväksi, Porvoo 1948
RUK reserviupseerikoulu: kurssit 1-50: RUK:n vaiheet sanoin ja kuvin, toim. J. Maristo, Einari Kaskimies. WSOY 1941
Puhtain asein: sotamarsalkka Mannerheimin päiväkäskyjä vv. 1918-1942. Otava 1942
Jonas Backman : Tutkielma oppineesta kauppiaasta 1742; suomennos latinankielestä Adolf Carling ja Walter Appelqvist ; johdannon kirjoittanut ja toimitustyön suorittanut Einari Kaskimies. Myynti- ja mainoskoulu, Helsinki 1956
Benjamin Franklin : Rikkauden avain ja onnen ohjat eli vanhan Richardin keinot kaikkinaiseen menestykseen; toisen suomenkielisen, 1832 ilmestyneen painoksen uusinta, johdannon kirjoittanut ja toimitustyön suorittanut Einari Kaskimies. Myynti- ja mainoskoulu, Helsinki 1957
Georg Scheutz : Käytännöllinen kauppamies: käsikirja kauppiaille ja käsityöläisille ; Suomen olojen mukaan sovitetun 1882 ilmestyneen suomennoksen lyhennetty uusinta, johdannon kirj. ja toimitustyön suorittanut Einari Kaskimies. Myynti- ja mainoskoulu, Helsinki 1959
Samuel Roos : Muutamia neuvoja ja johdatuksia lähetyskirjain tekemiseen: ensimmäisen suomenkielisen 1855 ilmestyneen painoksen lyhennelmä; johdannon kirj. ja toimitustyön suorittanut Einari Kaskimies. Myynti- ja mainoskoulu, Helsinki 1960
Daniel Defoe : Täydellinen englantilainen kauppias : alkuperäisen englantilaisen 1738 ilmestyneen teoksen I osan lyhennelmä: ensimmäinen suomenkielinen laitos; suom. Liisa Olanne, Sirkku Palosuo ; johdannon kirjoittanut ja toimitustyön suorittanut Einari Kaskimies. Myynti- ja mainoskoulu, Helsinki 1962
Daniel Defoe : Täydellinen englantilainen kauppias : alkuperäisen englantilaisen 1738 ilmestyneen teoksen II osan lyhennelmä: ensimmäinen suomenkielinen laitos; suom. Liisa Olanne, Sirkku Palosuo ; johdannon kirjoittanut ja toimitustyön suorittanut Einari Kaskimies. Myynti- ja mainoskoulu, Helsinki 1963
Jokaisen pojan kirja; toimituskunta Sulo Karpio ym. ; toimitussihteeri Einari Kaskimies. 2. uus. painos  Kirjapaino Savo, Kuopio 1964
Abraham Indrenius nuorempi : Vaatimattomia ajatuksia siitä mitä pappi voisi tehdä taloutemme kohentamiseksi ; alkuperäisen ruotsinkielisen professori Pietari Kalmin johdolla v. 1757 ilmestyneen akateemisen väitöskirjan ensimmäinen suomenkielinen laitos ; suomennos Kaarina Kaskimies ; johdannon kirj. ja toimitustyön suorittanut Einari Kaskimies. Myynti- ja mainoskoulu, Helsinki 1966
The Finnish Parliament; käänn. David Barret ja Aaron Bell. WSOY 1969
Der Finnische Reichstag; käänn. C.-A. von Willebrand. WSOY 1969
Le parlement de la Finlande; käänn. Jaakko Ahokas ja V. E. Hämeen-Anttila. WSOY 1969
Parlament Finljandii; perevod pervogo izdanija A. Štšerbakov, I. Semjonov-Tjan-Šanski; perevod dopolnenii i ispravlenii k vtoromu izdaniju Kustaa Loikkanen. WSOY 1969
Suomennoksia

1000 unta rakkaudesta: itämaisten lähteiden mukaan.  Kilta, Helsinki 1948
Lutherin ja Melanchtonin satuja ja vertauksia: Heinrich Otten teoksen mukaan; suomennos ja johdanto: Einari Kaskimies ; kuv. Sorella Railo-Mattinen. Suomen luterilainen evankeliumiyhdistys, Helsinki 1958, 2. uus. ja lyhennetty painos nimellä Martti Lutherin satuja. SLEY-kirjat, Helsinki 1983, 3. painos Aurinko, Helsinki 2011 (alkuteos Fabeln und Gleichnisse von Luther und Melanchthon)
Vaatimattomia ajatuksia kahvista ja niistä kotimaisista kasveista, joita on tapana käyttää sen asemesta ; alkuperäisen professori Pietari Kalmin johdolla tehdyn v. 1755 julkaistun ruotsinkielisen akateemisen tutkielman Enfaldige tanckar om caffé och de inhemska wäxter, som plåga brukas i des ställe kopio ja suomennos.  Markkinointi-instituutti, Helsinki 1971
Elisabet Schönaulainen

Elisabet-alttari Schönaun luostarin kirkossa. Elisabetin reliikkejä säilytetään alttarilla.
Elisabet Schönaulainen (1129 – 18. kesäkuuta 1164 Schönaun luostari, Strüth) oli saksalainen nunna ja pyhimys.
Elisabet kuului Schönaussa sijainneeseen luostariin, ja hänet tunnettiin näyistään, joissa hän näki Raamatun kertomuksia ja sai jumalallisia ilmestyksiä. Hän sai näyn yhdentoistatuhannen neitsyen legendasta. Hän puuttui aikakauden siveelliseen rappioon ja osallistui jossain määrin ajan poliittisiin paaviuskiistoihin, luultavasti veljensä Ekbertin vaikutuksesta.
Elisabetin veli Ekbert Schönaulainen, joka oli myöhemmin Schönaun benediktiiniluostarin apotti. on kirjoittanut muistiin Elisabetin tarinan ja tämän ilmestykset: Vita sanctae Elisabeth Schoenaugiensis.
Eduskuntatutkimuksen keskus

Eduskuntatutkimuksen keskus on vuonna 2002 perustettu Turun yliopistossa toimiva tutkimusyksikkö, joka tutkii suomalaista parlamentarismia, eduskuntaa ja demokratiaa. Varsinaisen akateemisen tutkimuksen lisäksi keskus järjestää muun muassa yleisötilaisuuksia, antaa asiantuntijalausuntoja tiedotusvälineille ja toteuttaa tilaustöitä. Keskuksen johtajana on toiminut vuodesta 2014 lähtien professori Markku Jokisipilä. Keskuksen varajohtaja on professori Vesa Vares.
Eduskunta päätti vuonna 2000 tilata Turun yliopistolta satavuotisjuhlansa kunniaksi vuosina 2006–2008 julkaistun 12-osaisen kirjasarjan suomalaisesta demokratiasta ja eduskunnan toiminnasta. Seitsemän vuotta kestäneen tutkimusprojektin nimi oli Suomen eduskunta 100 vuotta – Eduskunta ja suomalainen demokratia. Teossarjan myötä Turun yliopistoon perustettiin Eduskuntatutkimuksen keskus. Teossarjan tutkimusjohtajana ja päätoimittajana oli dosentti Juhani Mylly, josta tuli myös Eduskuntatutkimuksen keskuksen ensimmäinen johtaja.
Hallinnollisesti Eduskuntatutkimuksen keskus kuuluu Turun yliopiston yhteiskuntatieteellisen tiedekunnan filosofian, poliittisen historian ja valtio-opin laitokseen. Keskuksen entinen johtaja on Ville Pernaa. Eduskuntatutkimuksen keskuksen tunnettuja tutkijoita ovat muun muassa Mari K. Niemi ja Erkka Railo.
Keskus on toteuttanut muun muassa historia- ja poikkitieteellisiä hankkeita, jotka käsittelevät politiikan ja julkisuuden historiallista muutosta, sekä vaalien julkisuutta tarkastelleita tutkimus- ja kirjaprojekteja. Keskeisenä teemana on ollut vuodesta 2004 lähtien vaalidemokratian julkisuuden tutkimus.
Vuodesta 2018 lähtien keskuksessa on ollut Eurooppa-tutkimuksen alue, jonka tavoitteena on lisätä erityisesti Euroopan unioniin liittyvää tutkimusta, yhteiskunnallista vuorovaikutusta ja opetusta. Tutkimusalue koskee etenkin Euroopan integraatiota poliittisena ilmiönä. Eurooppa-tutkimus toteuttaa myös merkittävän määrän sisältöä vuosittaiseen poliittiseen keskustelutapahtuman Turun Eurooppa-foorumiin.
Aiheesta muualla

Eduskuntatutkimuksen keskus utu.fi. Turku:  Turun yliopisto.
Raeste, Juha-Pekka: Tutkija arvelee Kääriäisen vaikuttaneen johtajavalintaan (osastolla: kotimaa. ISSN 1239-257X) hs.fi, Helsingin Sanomien verkkopalvelu.  27.6.2014. Helsinki:  Sanoma Media Finland Oy.
Elinor Kershaw

Elinor Kershaw (tunnettu myös nimillä Nell ja Elinor K. Ince, 19. marraskuuta 1884 St. Louis, Missouri, Yhdysvallat – 12. syyskuuta 1971 Hollywood, Kalifornia) oli yhdysvaltalainen näyttelijä. Hän oli naimisissa Thomas H. Incen kanssa, jonka kanssa Kershaw’lla oli kaksi lasta: kirjailija Richard Ince ja näyttelijä Thomas H. Ince, Jr. Kershaw’n sisko oli näyttelijä Willette Kershaw.
Filmografia

The Love of Lady Irma (1910)
Taming a Husband (1910)
One Night and Then (1910)
The Course of True Love (1910)
Phone 1707 Chester (1911)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Elinor Kershaw
Käännös suomeksi
Ella ja Yön ritarit

| Ella ja Yön ritarit |
| --- | --- |

Kirjailija:  Timo Parvela
Kansitaiteilija:  Mervi Lindman
Kieli:  suomi
Genre:  lapset ja nuoret
Kustantaja:  Tammi
Julkaistu:  2010
Ulkoasu:  sidottu
Sivumäärä:  160
ISBN:  978-951-31-5588-9
Sarja: Ella ja kaverit
Edeltävä:  Ella ja jättipotti
Seuraava:  Ella ja Sampan urotyöt
Löydä lisää kirjojaKirjallisuuden teemasivulta
Ella ja Yön ritarit on Timo Parvelan 2010 julkaistu Ella-kirja. Kirjan on kustantanut  Tammi.
Eneos

| ENEOS Corporation ENEOS株式会社 |
| --- | --- |

Tunnuslause:  Supporting "today's normal," taking the lead for "tomorrow's normal"
Osake:  TYO: 5001
Perustettu:  1888
Kotipaikka:  Tokio, Japani
Toimiala:  Öljy ja polttoaineet
Tuotteet:  polttoaine, maakaasu
Liikevaihto:  7,523.990 miljardia USD
Henkilöstö:  13,290 (2007)
Kotisivu:  www.eneos.co.jp
Infobox OKVirheellinen NIMI-arvo: 
Eneos Corporation (jap. ENEOS株式会社, Eneos Kabushiki gaisha) on japanilainen öljy-yhtiö. Se on Japanin suurimman öljy-yhtiön Eneos Holdingsin tytäryhtiö. Se on lyhennetty NOE tai ENEOS. Nippon Oil Company perustettiin vuonna 1888, ja huhtikuussa 2010 lanseerattiin Shin Nikko Holdings, Japan Energyn holdingyhtiö, jolla oli liikekumppanuus Nippon Oilin kanssa, yhdisti johtonsa Nippon Oilin kanssa ja JX Holdings, yhteinen holdingyhtiö, aloitti toimintansa. Vuonna 2016 tunkeutumalla täysin JX-brändiin, nimesimme yrityksen 'Nikko Nisseki' uudelleen JX Energyksi vuonna 2020. Täydellinen vetäytyminen Venäjän hyökkäys Ukrainaan 2022– vuoksi.
Aiheesta muualla

Viralliset sivut (japaniksi)
Dými

| Dými Δύμη |
| --- | --- |
 Kunnallisyksikön sijainti
 Dými
 Koordinaatit: 38°8′N, 21°33′E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Länsi-Kreikka
Alueyksikkö:  Akhaia
Kunta:  Dytikí Achaḯa
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  370301
Väkiluku (2011):  10 227
Aikavyöhyke:  UTC+2
 – Kesäaika:  UTC+3
Postinumero:  252 00
Suuntanumero(t):  26930
Rekisterikilpi:  ACh
Infobox OKVirheellinen NIMI-arvo: 
Dými (kreik. Δύμη; virallisesti Δημοτική Ενότητα Δύμης, Dimotikí Enótita Dýmis) on yksi Dytikí Achaḯan kunnan kunnallisyksiköistä ja entinen itsenäinen Kreikan kunta. Se sijaitsee Akhaian alueyksikössä Länsi-Kreikan alueella. Kunnallisyksikön väkiluku on 10 227 (vuonna 2011).
Dýmin kunnallisyksikkö käsittää Dytikí Achaḯan kunnan pohjoisen keskiosan, mukaan lukien alueen Patraksenlahden etelärannalla. Se on ottanut nimensä alueella sijainneelta antiikin aikaiselta Dymen kaupungilta. Kunnallisyksikön suurin asutus on koko kunnan kuntakeskus Káto Achaḯan kaupunki. Dými oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Dytikí Achaḯan kunnaksi yhdessä Lárissoksen, Móvrin ja Olenían kanssa, jolloin se muuttui uuden kunnan kunnallisyksiköksi.
Kunnallisyksikön osat

Dýmin kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Agiovlasítika | Agiovlasítika | 84 |
| Agiovlasítika | Kápeli | 36 |
| Agiovlasítika | Léfkos | 24 |
| Agiovlasítika | Stenaḯtika | 97 |
| Alissós | Alissós | 418 |
| Alissós | Kamenítsa | 113 |
| Alissós | Paralía Alissoú | 196 |
| Alissós | Profítis Elissaíos | 23 |
| Áno Achaḯa | Áno Achaḯa | 229 |
| Elaiochóri | Elaiochóri | 238 |
| Káto Achaḯa | Alykés | 144 |
| Káto Achaḯa | Káto Achaḯa | 6 618 |
| Káto Achaḯa | Manetaíika | 18 |
| Káto Achaḯa | Paralía Káto Achaḯas | 91 |
| Káto Achaḯa | Píso Sykéa | 9 |
| Káto Alissós | Gialós | 101 |
| Káto Alissós | Káto Alissós | 469 |
| Niforaíika | Niforaíika | 485 |
| Niforaíika | Paralía Niforaiíkon | 113 |
| Petrochóri | Karyá | 294 |
| Petrochóri | Lampraíika | 76 |
| Petrochóri | Logothétis | 60 |
| Petrochóri | Petrochóri | 177 |
| Petrochóri | Veskoukaíika | 79 |
| Petrochóri | Vythoúlkas | 35 |
Yhteensä: 10 227
Aiheesta muualla

Kuvia tai muita tiedostoja aiheesta Dými Wikimedia Commonsissa